
คำสั่งองค์การบริหารส่วนตำบลรังงาม
ที่ ๓๔๙/๒๕๖๑
เรื่อง  การแบ่งงานและการมอบหมายหน้าที่ภายในกองช่าง
****************
อาศัยอำนาจตามพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗  และแก้ไขเพิ่มเติม
ถึงปัจจุบัน  (ฉบับที่  ๖)  พ.ศ. ๒๕๕๒  และพระราชบัญญัติระเบียบบริหารงานบุคคลส่วนท้องถิ่น  ขอแจ้งการมอบหมายหน้าที่การงานและความรับผิดชอบของแต่ละคนในกองช่าง  เพื่อให้เกิดความชัดเจนในการปฏิบัติงาน  โดยให้ยกเลิกคำสั่งองค์การบริหารส่วนตำบลรังงาม  ที่  ๔๓/๒๕๖๐  ลงวันที่  ๒๗  กุมภาพันธ์  ๒๕๖๐  และให้ใช้คำสั่ง  เรื่องการแบ่งงานและมอบหมายหน้าที่ภายในกองช่าง  นี้แทน
๑.  ในการบริหารกิจการขององค์การบริหารส่วนตำบลรังงาม  กองช่าง  มีหน้าที่ดังนี้
 

๑.  นายภานุพงศ์  สอนสำโรง  ตำแหน่ง  ผู้อำนวยการกองการศึกษา ศาสนาและวัฒนธรรม  เลขที่ตำแหน่ง  ๑๐-๓-๐๘-๒๑๐๗-๐๐๑ รักษาราชการแทนผู้อำนวยการกองช่าง                                                   มีอำนาจหน้าที่และความรับผิดชอบ  ดังนี้
 - ควบคุมและปฏิบัติงานเกี่ยวกับการควบคุมการออกแบบและก่อสร้างงานโยธา                   การวางโครงการสำรวจวิเคราะห์ข้อมูลเพื่อใช้ในการออกแบบ  วางผังหลัก  ออกแบบสถาปัตยกรรม  ครุภัณฑ์  และออกแบบงานด้านวิศวกรรมต่าง ๆ ตลอดจนควบคุมการก่อสร้างและซ่อมแซมบำรุงรักษาและติดตามผลวิจัยงานทางสถาปัตยกรรมและวิศวกรรม  ควบคุมการเขียนแบบรูปรายการก่อสร้าง  การประมาณราคา  จัดพิมพ์แบบรูปรายการต่าง ๆ ดำเนินการประกวดราคา  ทำสัญญาจ้าง  ควบคุมการก่อสร้าง  และตรวจรับงานงวดเพื่อเบิกจ่ายเงิน พิจารณาข้อขัดแย้งต่าง ๆ ในด้านงานออกแบบและก่อสร้าง  ให้บริการตรวจสอบแบบ  รูปและรายการ  เป็นที่ปรึกษาในงานออกแบบและก่อสร้างขององค์การบริหารส่วนตำบล  เพื่อให้มีคุณภาพได้มาตรฐานสอดคล้องเหมาะสมกับภาวะเศรษฐกิจของประเทศ  ตรวจแบบก่อสร้างต่าง ๆ ของเอกชนที่ขอรับอนุญาตปลูกสร้าง  ตรวจทางแบบก่อสร้างด้านช่างโยธาและอาคาร  ปฏิบัติภารกิจงานถ่ายโอนงานควบคุมน้ำมันเชื้อเพลิง ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ปฏิบัติงานตามพระราชบัญญัติการขุดและถมดิน พ.ศ.๒๕๔๓ ปฏิบัติงานตามพระราชบัญญัติผังเมือง พ.ศ.๒๕๕๘ ปฏิบัติตามพระราชบัญญัติการควบคุมอาคาร พ.ศ.๒๕๒๒ ควบคุมตรวจสอบงานโยธา  เช่น  สะพาน  ถนน  ท่อระบายน้ำ  ทางเท้า  คลอง  อาคาร  และสิ่งก่อสร้างอื่น ๆ สวนสาธารณะ  สำรวจข้อมูลการจราจร  สำรวจและทดลองวัสดุ  ควบคุมตรวจสอบซ่อมแซมไฟฟ้าสวนสาธารณะ  ควบคุมการใช้บำรุงรักษาเครื่องจักร  ยานพาหนะ  เครื่องมือ  เครื่องใช้ของหน่วยงานให้ถูกต้องตามหลักวิชาการงานรวบรวมข้อมูลและสถิติ  งานสัญญา  งานจัดตกแต่งสถานที่  ในงานพิธีท้องถิ่น  งานราชพิธี  งานรัฐพิธี  เป็นกรรมการตรวจรับพัสดุ    เป็นกรรมการควบคุมการก่อสร้าง  เป็นนายตรวจป้องกันอัคคีภัย  เป็นนายตรวจเวรยามสำนักงาน  ตอบปัญหาและชี้แจงเรื่องต่าง ๆ เกี่ยวกับงานในหน้าที่  เข้าร่วมประชุมคณะกรรมการต่าง ๆ ตามที่ได้รับแต่งตั้ง เข้าร่วมประชุมในการกำหนดนโยบายการปฏิบัติงาน  พิจารณาวางอัตรากำลังเจ้าหน้าที่และงบประมาณของหน่วยงานที่รับผิดชอบ  
-  ควบคุมดูแล ตรวจสอบการทำงานและแก้ไขข้อขัดข้องในการปฏิบัติงาน                        ตลอดจนเป็นผู้บังคับบัญชาพนักงานส่วนตำบลและลูกจ้างของกองช่าง  ให้เป็นไปตามอำนาจหน้าที่  กฎหมาย  ระเบียบและหนังสือสั่งการที่เกี่ยวข้อง


๒. นายสุริยา  ชุมชัย  ตำแหน่ง  นายช่างโยธาชำนาญงาน  เลขที่ตำแหน่ง  ๑๐-๓-๐๕-๔๗๐๑-๐๐๑ มีอำนาจหน้าที่และความรับผิดชอบ  ดังนี้
./- งานวางผัง...
-๒-
-  งานวางผังพัฒนาเมือง  งานควบคุมทางผังเมือง  งานจัดรูปที่ดินและฟื้นฟูเมือง  กำหนดแนวเขตที่สาธารณะเพื่อขอการครองสิทธิ์ในที่สาธารณะ  การบุกรุกที่ดินในที่สาธารณะ  การบุกรุกที่ดินให้เป็นที่สาธารณะดูแลตรวจสอบที่สาธารณะสิ่งสาธารณูปการ  เช่น  ถนน  ทางเท้า  คันดิน  สะพาน  ท่อระบายน้ำ  

  
-  งานสำรวจ  ออกแบบ  เขียนแบบต่าง ๆ งานการก่อสร้าง  โดยได้รับอนุญาต  ตาม พ.ร.บ. ควบคุมอาคารตลอดจนกฎหมายอื่น ๆ  เกี่ยวข้อง  การขุดดิน – ถมดิน ตาม พ.ร.บ. ขุดดินและถมดิน รวมตลอดถึง           เรื่อง  ร้องเรียนและเรื่องอื่น ๆ ในพื้นที่หมู่ที่  ๑-๙

  
-  ตอบปัญหาและชี้แจงเรื่องต่าง ๆ เกี่ยวกับงานในหน้าที่

  
-  ปฏิบัติงานอื่น ๆ ที่ได้รับมอบหมายจากผู้บังคับบัญชา
-  งานประสานสาธารณูปโภค

๑. นายนาราวุธ  แขตสันเทียะ ตำแหน่ง  ผู้อำนวยการกองช่าง  
เลขที่ตำแหน่ง  ๑๐-๓-๐๕-๒๑๐๓-๐๐๑เป็นหัวหน้า  โดยมี   นายดนัย  ต่ายสันเทียะ  ตำแหน่ง  ผู้ช่วยนายช่างโยธา  และนายฐิภากร  จอดพิมาย   ตำแหน่ง  ผู้ช่วยช่างไฟฟ้า   เป็นผู้ช่วยรับผิดชอบงานดังนี้
-  งานประสานสาธารณูปโภคและกิจการประมาณ  งานขนส่งและวิศวกรรมจราจร  งานระบาย
น้ำ  งานประปา  งานไฟฟ้าสาธารณะ  แก้ไขปัญหาน้ำท่วมขัง  การบำรุงรักษาคูคลอง  ท่อระบายน้ำ  ทำการสำรวจพื้นที่และโครงการป้องกันน้ำท่วมขัง  แผนโครงการบำรุงรักษาคูคลองสาธารณะ  แผนโครงการล้างท่อระบายน้ำ  และแผนการดูแลบำรุงรักษาเครื่องจักร  เครื่องสูบน้ำ  อุปกรณ์เกี่ยวกับการระบายน้ำให้มีความพร้อมที่จะใช้ในการปฏิบัติงาน  ตลอดจนการแก้ไขเรื่องร้องเรียนเกี่ยวกับปัญหาน้ำท่วมขัง  การระบายน้ำและจัดตั้งงบประมาณขุดลอกคูคลอง  คูน้ำ  สร้างเขื่อน               สร้างทำนบ
- ปฏิบัติงานอื่น ๆ ที่ได้รับมอบหมายจากผู้บังคับบัญชา
-  ตอบปัญหาและชี้แจงเรื่องต่าง ๆ เกี่ยวกับงานในหน้าที่
-  งานจัดทำทะเบียนคุมงานเกี่ยวกับเรื่องร้องเรียน – ร้องทุกข์ต่าง ๆ ของส่วนโยธา
-  ปฏิบัติงานอื่น ๆ ที่ได้รับมอบหมายจากผู้บังคับบัญชา
ให้ผู้ที่ได้รับมอบหมาย  ถือปฏิบัติตามคำสั่งและปฏิบัติหน้าที่ตามระเบียบ  อย่างเคร่งครัด  ให้เกิดผลดีต่อ
ราชการ  หากมีปัญหา  อุปสรรค  ให้รายงานนายกองค์การบริหารส่วนตำบลโดยทันที
ทั้งนี้  ตั้งแต่บัดนี้เป็นต้นไป
สั่ง    ณ    วันที่    ๑   เดือน   พฤศจิกายน   พ.ศ.๒๕๖๐
(นายอุดร    นูพลกรัง)
นายกองค์การบริหารส่วนตำบลรังงาม

